
  PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	                                       Bucureşti, 8 aprilie 2014

                                       PL-x 141/2014


AVIZ

asupra

Proiectului de Lege pentru aprobarea Ordonanţei de urgenţă a Guvernului nr.114/2013 privind modificarea titularilor dreptului de administrare a unor imobile aflate în domeniul public şi privat al statului şi modificarea unor acte normative
În conformitate cu prevederile art. 95 şi 115 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.114/2013 privind modificarea titularilor dreptului de administrare a unor imobile aflate în domeniul public şi privat al statului şi modificarea unor acte normative, trimis cu adresa nr. PL-x 141 din 31 martie 2014, înregistrat cu nr.4c-11/362 din 1 aprilie 2014.
Proiectul de lege a fost adoptat de Senat, în şedinţa din 25 martie 2014, în calitate de primă Cameră sesizată.

Camera Deputaţilor este Cameră decizională, în conformitate cu art. 75 alin. (1) şi (3) din Constituţia României, republicată şi art. 92 alin.(9) pct.2 din Regulamentul Camerei Deputaţilor, republicat. 
Iniţiativa legislativă are ca obiect de reglementare aprobarea Ordonanţei de urgenţă a Guvernului nr.114/2013 privind modificarea titularilor dreptului de administrare a unor imobile aflate în domeniul public şi privat al statului şi modificarea unor acte normative. 

Proiectul de lege are drept scop hotărârea privind transmiterea unor imobile din administrarea Regiei Autonome «Administraţia Patrimoniului Protocolului de Stat» către Ministerul Apărării Naţionale, Serviciului Român de Informaţii şi Secretariatul de Stat pentru Culte, pentru Episcopia Ortodoxă Română a Covasnei şi Harghitei.
Potrivit prevederilor art.61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut iniţiativa legislativă în şedinţa din 8 aprilie 2014.

Membrii Comisiei au examinat iniţiativa legislativă supusă avizării, expunerea de motive, Nota Comisiei comune permanente a Camerei Deputaţilor şi Senatului pentru exercitarea controlului parlamentar asupra activităţii Serviciului de Informaţii, transmisă cu adresa nr.4c-20/50/07.04.2014, notă ce conţine punctul de vedere al Serviciului Român de Informaţii cu privire la proiectul de lege şi avizul favorabil al Consiliului Legislativ, transmis cu adresa nr.1500 din 19 decembrie 2013.

În urma dezbaterilor, Comisia juridică, de disciplină şi imunităţi a hotărât, cu majoritate de voturi, avizarea favorabilă a proiectului de lege şi transmiterea amendamentelor formulate de SRI comisiilor sesizate pentru dezbaterea în fond a iniţiativei legislative.

În raport de obiectul şi conţinutul reglementării, iniţiativa legislativă face parte din categoria legilor organice.

                
        PREŞEDINTE,                          
                  SECRETAR,

                        BOGDAN LIVIU CIUCĂ                         CĂTĂLIN THEODOR NICOLESCU

Consilier parlamentar,

Rodica Penescu

